ועדת הכספים, כנסת 20, פרוטוקול מספר 1009, 2018-04-10 13:45

<מעין ספיבק: מעין ספיבק, אגף תקציבים.

משה גפני: בבקשה.

<מעין ספיבק: רגע אחד, בבקשה, התקציבן של משרד הפנים עוד בחוץ.

משה גפני: מה הוא מתווכח?

משה גפני: הישיבה הקודמת הסתיימה.

משה גפני: נו, שייכנס, אנחנו לא נשב פה ונחכה עד – עד מה?

משה גפני: מה הולך להיות?

משה גפני: איזה חג אנחנו מתקרבים?

<קריאה: שבועות, ל"ג בעומר.

משה גפני: נו, מה קורה?

משה גפני: מי מסביר את העודף הזה?

<מעין ספיבק: רגע אחד, סליחה.

משה גפני: 09 – משרד החוץ.

<חזי כהן: חזי כהן, אגף תקציבים.

<חזי כהן: הפנייה התקציבית נועדה להעברת עודפים משנת התקציב 2017 לשנת התקציב 2018.

משה גפני: מה הנושאים?

<חזי כהן: בסך של 307,343 אלפי ש"ח לתוכניות משרד החוץ.

<חזי כהן: מדובר בהתחייבויות - - - של המשרד, גם בתפעול של המטה בארץ וגם של הנציגויות בחו"ל.

<חזי כהן: משרד החוץ מחזיק כ-250 מבנים בחו"ל, בתי שרד ונציגויות.

<חזי כהן: מדובר גם בבינוי ושיפוץ של חלק מהמבנים האלה, גם בפרויקטים של דיפלומטיה ציבורית וסיוע חוץ בחו"ל.

<חזי כהן: התוכניות נמצאות לפניכם עם ההסברים.

משה גפני: טוב.

משה גפני: תודה רבה.

משה גפני: שאלות?

משה גפני: 09-001 – משרד החוץ.

משה גפני: מי בעד אישור הבקשה?

משה גפני: ירים את ידו.

משה גפני: מי נגד?

רחל עזריה: הצבעתי.

רחל עזריה: ביקשת.

משה גפני: מי נמנע?

משה גפני: בעד – פה אחד

משה גפני: הבקשה אושרה.

משה גפני: 12-001.

<אורי דביר: אורי מאגף תקציבים.

<אורי דביר: הפנייה נועדה להעברת עודפים בסך 1,892 אלפי ש"ח למינהלת הגמלאות.

<אורי דביר: התקציב עובר בעיקר לתפעול המנהלה, כמו שמפורט בדברי ההסבר לפניכם.

משה גפני: מי הסביר?

<אורי דביר: בדברי ההסבר.

משה גפני: כן.

משה גפני: למה יש את העודפים האלה?

<אורי דביר: זה בעיקר אי התאמה של קצב ההוצאה לפועל בסוף שנת התקציב.

משה גפני: זה כל שנה ככה?

<אורי דביר: אני יכול לוודא את זה עכשיו ולחזור אליך.

<אורי דביר: לדעתי לא.

משה גפני: אז תוודא לפני שאני מצביע.

משה גפני: אני חוזר לפנייה הראשונה.

<אורי דביר: אין בעיה.

משה גפני: 06-001.

משה גפני: משרד הפנים, איפה?

<מעין ספיבק: מעין ספיבק, אגף תקציבים.

<מעין ספיבק: הפנייה התקציבית נועדה להעברת עודפים על סך 126,467 אלפי ש"ח במזומן.

<מעין ספיבק: הסיבות המרכזיות בגינן נוצרים עודפים – בתוכנית 062001 מדובר בעיקר בהתקשרויות חוצות שנים מתחומי לוגיסטיקה.

<מעין ספיבק: כמו כן, יש פרויקטי פיתוח, שמתוקצבים בהרשאה להתחייב, שקצב הביצוע היה איטי מהצפוי.

<מעין ספיבק: בנוסף, יש לנו תוכנית של פיקוח על הבחירות, שיש כמה התקשרויות שלא התבצעו בשנת 2017 וצריך להעביר ל-2018.

משה גפני: תודה.

משה גפני: מי בעד אישור בקשה מספר 06-001?

משה גפני: ירים את ידו.

משה גפני: מי נגד?

משה גפני: מי נמנע?

משה גפני: בעד – פה אחד

משה גפני: הבקשה אושרה.

משה גפני: לגבי הגמלאות, ברגע שאתה יודע תשובה, תרים יד, אז אני אחזור לזה.

משה גפני: אנחנו עוברים – 17-001.

<שירה גרינברג: שירה, אגף תקציבים.

משה גפני: כן.

<שירה עמיאל: הפנייה התקציבית נועדה להעברת עודפים משנת 2017 לשנת 2018 בסך של 73,705 אלפי שקלים.

<שירה עמיאל: הפירוט פה בתוכניות.

<שירה עמיאל: אם יש שאלות, נציג המשרד או אני נשמח לענות.

משה גפני: למה זה בעודפים?

משה גפני: מי נציג המשרד?

משה גפני: בוא, תשב ליד השולחן.

משה גפני: למה הכול בעודפים?

משה גפני: למה לא תכננתם נורמלי?

<רוני זבורוף: אנחנו מתכננים נורמלי.

<רוני זבורוף: הרבה מהדברים הם פרויקטים מתמשכים.

משה גפני: כן, אבל יש פה הרבה מאוד סעיפים שלכאורה היה אפשר להיות בבסיס התקציב.

משה גפני: למשל, ארכאולוגיה, למה זה צריך להיות בעודף?

<רוני זבורוף: כי ארכאולוגיה למשל, הרבה מהכספים הגיעו רק בדצמבר שנה שעברה.

משה גפני: הגיע בדצמבר?

משה גפני: למה העברתם להם בדצמבר?

<שירה עמיאל: העברנו את הפנייה - - -

משה גפני: לא את הפנייה.

משה גפני: למה העברתם את הכסף לארכאולוגיה בדצמבר, למה לא בינואר?

<שירה עמיאל: העברנו את הפנייה לוועדת הכספים - - -

משה גפני: לא דיברתי על הפנייה לוועדת הכספים, הבנתי על הפנייה.

משה גפני: יש פה 1,196, תוכנית שמופיעה בסעיף 4 – ארכאולוגיה.

משה גפני: למה העברתם את הכסף הזה - - -

<רוני זבורוף: כי ועדת הכספים אישרה את זה רק בדצמבר.

<רוני זבורוף: נכון, שירה?

משה גפני: מה?

משה גפני: מה זה , זה קשר של משרדים עכשיו?

משה גפני: לא, אני רוצה להבין את העובדות.

משה גפני: למה זה לא הגיע בינואר אליכם?

<רוני זבורוף: זאת שאלה טובה, אבל אני חושב - - -

משה גפני: אני שואל רק שאלות טובות, מה אתה עכשיו מחפש לי - - -

<שירה עמיאל: השינוי - - -

משה גפני: אם אפשר לענות לי, למה העברתם את הכסף בדצמבר?

משה גפני: למה לא העברתם בינואר, ואז לא היה עודף?

<שירה עמיאל: כפי שהסברנו פה בוועדה בנושא הזה, השינוי היה כתוצאה מהתקדמות בקצב הביצוע של הפרויקט.

משה גפני: ולכן העברתם רק בדצמבר?

<שירה עמיאל: ולכן ניתנה תוספת לתחום הזה שנהייתה באמצע השנה, ולא בתחילת השנה אלא בהתאם לביצוע.

משה גפני: טוב, אני אבקש מכל החברים שנמצאים בוועדה לאשר את זה.

משה גפני: אבל לא מקובלת עליי ההתנהלות הזאת.

משה גפני: ההתנהלות הזאת בשנת התקציב הזאת צריכה להיות אחרת.

משה גפני: אי אפשר לחכות לאמצע השנה, ובאמצע השנה עדיין לא להעביר, להעביר את זה רק בדצמבר, כשעדיין יש פה את הבעיות של ההעברות, ואז זה נכנס לעודף.

משה גפני: זה היה יכול להיות בשנת 2017 רגיל, בלי עודפים, אותו דבר יש פה סעיפים.

משה גפני: תאמין לי, אני לא יודע כמה שנים אתה בתיאום - - -

<רוני זבורוף: שנה אחת.

משה גפני: שנה אחת?

משה גפני: אני מרגיש שאתה יותר חכם ממני, אבל אני מכיר את השפה שלהם, אני יודע איך זה עובד.

משה גפני: יותר טוב שאני לא ארחיב.

משה גפני: בקשה מספר 17-001 – תיאום הפעולות בשטחים.

משה גפני: מי בעד אישור הבקשה?

משה גפני: ירים את ידו.

משה גפני: מי נגד?

משה גפני: מי נמנע?

משה גפני: בעד – פה אחד

משה גפני: הבקשה אושרה.

משה גפני: גמלאות עוד לא גמרנו?

<אורי דביר: עוד לא.

<אורי דביר: הוא עדיין בחוץ.

רחל עזריה: - - - רק שנינו בוועדה?

משה גפני: 18-003 – רשויות מקומיות.

משה גפני: מה זה?

<מעין ספיבק: זה עוד אחד.

משה גפני: מה זה המענקים האלה?

משה גפני: זה מה שאני מתנגד?

<ששון דקל: לא, לא, לא.

משה גפני: רגע, שנייה.

משה גפני: 18-003 – כן, תסביר.

משה גפני: מה זה הכסף הזה?

<ששון דקל: יש לנו תוכנית אחת – 181101, יש שם 800 מיליון שקל.

<ששון דקל: נוצרים תקציבים ממענקי איזון.

<ששון דקל: חלק ממענקי האיזון מותנים בגבייה שנבדקת שנה אחרי.

<ששון דקל: לכן הם משולמים שנה אחרי, אז הם עוברים לשנה אחרי.

<ששון דקל: פרויקטים של פיתוח, שמתוקצבים בהרשאה ומשולמים לפי קצב ההתקדמות.

משה גפני: טוב, אני לא הולך לאשר את זה.

משה גפני: בסדר, הלאה.

משה גפני: עם כל הכבוד.

<קריאה: - - -

משה גפני: זה גם עודפים.

משה גפני: זה המענקים הביטחוניים.

משה גפני: זה ההפניה של הרשויות המקומיות.

<ששון דקל: המענקים הביטחוניים לא נמצאים פה, כי הם לא עברו בכלל.

משה גפני: מה?

<מעין ספיבק: הפנייה המדוברת היא פניית עודפים בלבד.

<ששון דקל: היא לא פה.

משה גפני: אני יכול לראות את הרשימה של הרשויות?

משה גפני: תביאו לי את הרשימה של הרשויות.

משה גפני: 19-002.

משה גפני: תביאו את הרשימה.

<ששון דקל: סליחה, שלחנו את הרשימה.

<ששון דקל: בדברי ההסבר יש את הרשימה של הרשויות.

משה גפני: איפה?

משה גפני: טוב, הלאה, 19-002.

משה גפני: אני רק מבקש את הרשימה, לדעת כמה מקבל כל אחד.

<ששון דקל: ממש הרשימה עם רשות וסכום?

משה גפני: כן, על הנושא של יו"ש.

משה גפני: אתם יודעים את הוויכוח שלי, הוא לא דבר חדש.

<ששון דקל: רגע, אז לא - - -

<מעין ספיבק: ביהודה ושומרון בפרט - - -

משה גפני: לא בפרט, למה צריך לדבר הרבה?

משה גפני: עם כל הכבוד, היו מענקים להתיישבות צעירה.

<ששון דקל: זה לא כלול בזה.

משה גפני: והיו מענקים ביטחוניים.

<ששון דקל: הם לא כלולים.

משה גפני: עם אפליה ברורה של הרשויות החרדיות, זה הכול.

<ששון דקל: אבל המענקים הביטחוניים בהתיישבות צעירה לא נכללים פה.

משה גפני: בסדר.

משה גפני: מה זה הביטחוניים?

<מעין ספיבק: בתוכנית 181102 מדובר בהעברות - - -

משה גפני: בסדר, אני אבדוק את זה.

משה גפני: בסדר, תיכף נראה.

משה גפני: אם אתם יכולים להביא גם את הסכומים שעליהם מדובר ביהודה ושומרון.

משה גפני: מדובר על 15 רשויות, תגידו לי כמה כל אחד מקבל.

משה גפני: 19-002.

<תמיר כהן: תמיר כהן, אגף תקציבים.

<תמיר כהן: הפנייה נועדה להעביר עודפים שנוצרו בשנת הכספים 2017 לשנת הכספים 2018 במשרד המדע, הטכנולוגיה והחלל למשרד התרבות והספורט עם המטה המשותף לשני המשרדים.

משה גפני: למה זה עודפים?

<תמיר כהן: אז אני מסביר.

<תמיר כהן: העודפים מחולקים למינהל המדע, למטה המשותף, למינהל התרבות ולמינהל הספורט.

<תמיר כהן: במינהל המדע סך של כ-79 מיליון ש"ח עבור מספר נושאים, שעיקרם מדע בקהילה.

<תמיר כהן: מדובר פה בפעילות מדע של חינוך בלתי פורמלי, כששנת הפעילות אינה תואמת לשנת תקציב, ולכן באופן אינהרנטי נוצרים עודפים.

<תמיר כהן: בנוסף, יש תוכנית חלל, שזו תוכנית של מחקר ופיתוח, וקצב התשלומים שם מבוצע בהתאם לקצב התקדמות הפרויקט.

משה גפני: מה עם תוכנית להב"ה, שעלה פה בדיון על התקציב עם שר המדע?

<נטלי שמילה: זה גם בתוכנית מדע וקהילה.

משה גפני: זה נמצא פה?

משה גפני: למה הם אומרים שמפסיקים את זה?

<נטלי שמילה: להיפך, הפעילות רק גדלה.

<נטלי שמילה: הפעילות גדלה, היא עוברת - - -

משה גפני: שם ותפקיד תגידי, בגלל שאני צריך לדבר איתך.

<נטלי שמילה: נטלי מאגף תקציבים במשרד המדע.

משה גפני: הם טוענים שמפסיקים את זה.

משה גפני: הוא טען – השר.

משה גפני: את ממשרד המדע?

<נטלי שמילה: כן, כן, אמרתי.

משה גפני: את מדברת בשם השר?

<נטלי שמילה: כן.

משה גפני: הוא אמר פה בוועדה שתוכנית להב"ה הולכת להיפסק.

<נטלי שמילה: אני מכירה, בתקציב 2019 אנחנו - - -

משה גפני: יש לי בקשה אלייך.

משה גפני: אני לא רוצה לפעול בדבר פעילות, שלפי מה שהיא אומרת או לפי מה שאתם אומרים, זה מתחדש ביתר שאת.

משה גפני: אמר פה שר המדע, ואנשים פנו אליי, שתוכנית להב"ה הולכת להיפגע.

<נטלי שמילה: נכון להיום - - -

משה גפני: אני רק מספר לך את מה שהשר אמר, אני לא המצאתי את זה.

משה גפני: השר אמר, ואני קיבלתי פניות בעקבות הדיון כאן, קיבלתי פנייה גם בימים האחרונים, שתוכנית שהיא תוכנית בלתי רגילה הולכת להיפסק.

משה גפני: אני מבקש ממך, ואני מבקש גם ממך, בדיקה מחודשת.

משה גפני: ואני מבקש שתגידו לי, אפילו בטלפון, תגידו לי מה קורה עם העניין הזה.

<תמיר כהן: המשרד ביחד עם משרד האוצר יעבירו לוועדה את - - -

משה גפני: כן, אבל אני רוצה גם שתדברו איתי.

משה גפני: תראו, אחד הדברים שאני דיברתי גם עם יוגב, ביקשתי מהם לפתור את הבעיה הזאת.

<תמיר כהן: נטפל בזה.

משה גפני: עכשיו, אם הבעיה הזאת פתורה, בשבילי זה רווח גדול, יורדת לי מטלה מהראש.

<נטלי שמילה: נעדכן - - -

משה גפני: אם לא, אז גם להגיד לי.

משה גפני: בסדר, אנחנו נדבר ביחד.

משה גפני: בסדר?

<תמיר כהן: בסדר גמור.

משה גפני: טוב.

<תמיר כהן: זה לגבי מינהל המדע.

<תמיר כהן: אני ממשיך לפרט.

<תמיר כהן: במטה המשותף למשרדים במרכז ההסברה עיקר העודפים הם בפעילות בגין הוצאות תפעוליות של המשרד, הוצאות רגילות שחוצות שנים.

<תמיר כהן: במינהל תרבות עיקר העודפים נובעים מפעילות של שיפוץ מוסדות תרבות, שקצב הביצוע הוא לא בהתאם לקצב התכנון המקורי מטבעו.

<תמיר כהן: במינהל הספורט, גם כן, עיקר העודפים נובעים בגין פעילות פיתוח של שיפוץ ובנייה של מתקני ספורט, וכן בגין פרויקט של "פרחי ספורט", פרויקט - - - לספורט, ששם שנת התקציב היא בהתאם לשנת הלימודים ולא לשנת התקציב הקלנדרית, ולכן נוצרים - - -

משה גפני: טוב.

משה גפני: מי בעד אישור בקשה מספר 19-002?

משה גפני: ירים את ידו.

משה גפני: מי נגד? אין.

משה גפני: מי נמנע?

משה גפני: אין.

משה גפני: בעד – פה אחד

משה גפני: הבקשה אושרה.

משה גפני: 26-001, המשרד להגנת הסביבה.

<אורי דביר: אורי מאגף תקציבים.

משה גפני: אין לך עוד תשובה על הגמלאות?

<אורי דביר: בעוד דקה.

משה גפני: בסדר.

משה גפני: כן.

<אורי דביר: הפנייה נועדה להעברת עודפים בסך 1,105 מיליוני שקלים למשרד להגנת הסביבה.

<אורי דביר: עיקר העודפים מועברים למספר פרויקטים ארוכי טווח שעיקרם - - -

משה גפני: הכוונה מיליארד ומשהו?

<אורי דביר: נכון, מיליארד ו-105 מיליון.

משה גפני: שזה קצת מעלה סימני שאלה לגבי העודף, מכיוון שאלה סכומים שהיה צריך לתכנן אותם מראש.

<אורי דביר: עיקר העודף נובע מפעילות הקרנות של המשרד, שכמו שאתם יודעים, הכספים בקרנות המשרד מועברים משנה לשנה על פי חוק, ושם זה עיקר העודפים.

משה גפני: טוב.

<אורי דביר: נמצאת פה שירלי, נציגת המשרד, אם יש לכם שאלות מעבר למפורט.

משה גפני: יש לי שאלה, עם הסיפור של המיחזור.

משה גפני: למה לא מעבירים מהקרן?

משה גפני: מה אתם רוצים, שלא נאשר את זה?

<שירלי ברנע: אנחנו העלינו את הנושא שוב לדיון בהנהלת הקרן האחרונה שהתקיימה לפני החג, ואורי תיכף יגיד את עמדת משרד האוצר, וסוכם בסופו של דבר שתיעשה עבודה בעניין הזה.

<שירלי ברנע: אז אנחנו לא שכחנו מזה ואנחנו מטפלים בזה, וכרגע זה סטטוס - - - בהקשר הזה.

משה גפני: טוב.

משה גפני: מי בעד אישור הבקשה?

משה גפני: ירים את ידו – 26-001.

משה גפני: מי נגד?

משה גפני: מי נמנע?

משה גפני: בעד – פה אחד

משה גפני: הבקשה אושרה.

משה גפני: אני מגיש רוויזיה, אני רוצה תשובה מפורטת לגבי העניין הזה.

משה גפני: אנחנו העלינו את זה פה כמה פעמים, אני רוצה לפתור את הבעיה של המיחזור.

<אורי דביר: אפשר רגע להמשיך את התשובה?

משה גפני: כן, אבל מה זה משנה?

משה גפני: אני הגשתי רוויזיה כדי שיהיה פתרון.

משה גפני: תגידו שאין אפשרות, שמשרד האוצר מתנגד – בסדר, אז לא יהיה לו עודף.

<קריאה: - - -

משה גפני: בסדר, לא חשוב.

משה גפני: אם יש פתרון או שאם אין אפשרות אני אסיר את הרוויזיה, תגידי לי אחר כך.

משה גפני: בסדר, אין בעיה.

משה גפני: גמלאות?

<תמיר כהן: כמה דקות.

<תמיר כהן: הוא מברר.

משה גפני: 33-001 – משרד החקלאות.

משה גפני: מה יש להם עכשיו?

רחל עזריה: חבל, כבר צייצתי שעושים חיים איתך בוועדת כספים.

רחל עזריה: הייתי צריכה לכתוב: משרד החקלאות, מה יש להם עכשיו?

משה גפני: טוב.

משה גפני: בקשתם התקבלה.

משה גפני: שמעת איזה בקשה?

משה גפני: תגידי לה.

רחל עזריה: נו, מעולה.

רחל עזריה: הכול בסדר.

משה גפני: הרפרנטית של משרד החקלאות, אומרת אורית, נסעה לחו"ל והם ביקשו לא להעלות את זה.

<ענת רפאלי-פלד: לא, אבל אני פה.

משה גפני: גם אני פה.

משה גפני: נו, אז מה?

<ענת רפאלי-פלד: יש נציגה של המשרד.

משה גפני: נו, בסדר.

משה גפני: אבל לפי הנהלים צריך גם את הרפרנטית של משרד האוצר.

משה גפני: וגם יהיו לי הרבה שאלות כשזה יהיה, על הגרעינים התורניים, מה זה נוגע לזה, זה התיישבות.

<קריאה: אבל - - -

משה גפני: מה זה משנה?

משה גפני: יש נוהל.

<רחל ירום: ביקשנו לדחות, אמרו שאי אפשר לדחות.

<רחל ירום: באנו, ישבנו פה ארבע שעות חיכינו לוועדה.

<רחל ירום: מ-11:30.

משה גפני: תגידי, מה את קשורה לעניין?

<רחל ירום: אני חשבת החטיבה להתיישבות.

<רחל ירום: ידעו שיהיו לך שאלות על החטיבה להתיישבות, ביקשו שאני אבוא.

רחל עזריה: לא, השאלות על החטיבה להתיישבות - - -

משה גפני: בסדר, אז אני מתנצל.

משה גפני: אבל את תדעי להגיד לי כמה כסף יש לכל אחד פה בגרעינים התורניים?

משה גפני: אפשר להעביר לי - - -

<רחל ירום: תבקש, תקבל - - -

משה גפני: אני מאוד מבקש.

משה גפני: יש לי בקשה מאוד מאוד בקשתית.

<רחל ירום: גרעינים עירוניים, לפי דעתי, לא תורניים.

משה גפני: מדינה בתוך מדינה.

משה גפני: מדינה בתוך מדינה, פשוט לא להאמין.

רחל עזריה: מי?

רחל עזריה: מה?

משה גפני: מדינה בתוך מדינה, עם יועצים משפטיים.

משה גפני: יבואו לפה ויישבו לי – לא חשוב.

רחל עזריה: מי?

רחל עזריה: מי?

רחל עזריה: לא, יש הרבה כאלה.

משה גפני: לא, לא, בסדר.

משה גפני: תקראי את הבקשה של משרד החקלאות על הגרעינים התורניים, החטיבה להתיישבות.

משה גפני: והיועצים המשפטיים אישרו את זה, אחרת איך זה היה מגיע לפה?

משה גפני: קראת את זה?

רחל עזריה: לא.

משה גפני: תקראי.

רחל עזריה: תביא.

משה גפני: יש לך.

רחל עזריה: איפה זה?

משה גפני: טוב, לא משנה, זה שטויות, מה שאני אומר.

<טמיר כהן: בעמוד 37.

משה גפני: מה שקובע זה הנוהל.

משה גפני: ואני מתנצל בפנייך, הרפרנטית נסעה לחו"ל.

משה גפני: אני לא נוסע לחו"ל, אני פה.

משה גפני: אבל אין לי טענות, זה בסדר גמור, היא כנראה הייתה צריכה לנסוע.

<ענת רפאלי-פלד: אבל אמרו לנו להגיע לדיון.

משה גפני: לא, בסדר, אין לי טענות.

משה גפני: בפועל כדי לדון בעניין הזה צריך גם את נציג המשרד, כך כתוב בנוהל.

<טמיר כהן: ההודעה הגיעה הבוקר רק, שהיא לא תשתתף.

משה גפני: כן, בסדר.

משה גפני: מה לעשות?

משה גפני: אני גם בא לפה הרבה פעמים בלי תוחלת.

<ענת רפאלי-פלד: מ-11 אנחנו מחכים.

משה גפני: אני מתנצל.

משה גפני: אבל אני מאוד מבקש את הרשימה של הגרעינים התורניים עם הסכומים שמיועדים לכל אחד.

<ענת רפאלי-פלד: יש לך את הרשימה של הגרעינים - - -

משה גפני: לא, אני רוצה רק את הסכומים.

משה גפני: כמה כסף זה בסך הכול?

<ענת רפאלי-פלד: העודפים בגינם סך הכול?

משה גפני: לא, לא העודפים, הגרעינים התורניים.

משה גפני: טוב, תתנו תשובה מסודרת.

<ענת רפאלי-פלד: אבל כאן מדובר בעודפים.

<קריאה: - - -

משה גפני: ככה כתוב פה, אין לי מושג – פירוט גרעינים היחידה להתיישבות ופירוט פעילויות עבורן יש השתתפות בתשלום: מבחני תמיכה גרעינים משימתיים, מבחני תמיכה - - -

<ענת רפאלי-פלד: אבל זה לא קשור לפנייה הזאת.

רחל עזריה: אז מה זה הפנייה הזאת?

<ענת רפאלי-פלד: הפירוט שקיבלתם לגרעינים זה בגלל שאלה, שאתם ביקשתם את הפירוט של זה.

<ענת רפאלי-פלד: זה לא קשור.

<ענת רפאלי-פלד: כאן זה עודפים, עודפים לפעילות השוטפת של המשרד.

רחל עזריה: מה זה הרשימה הזו?

<ענת רפאלי-פלד: זה רשימה שאתם קיבלתם בעקבות פנייה שלכם לקבל.

<ענת רפאלי-פלד: אתם ביקשתם לקבל את פירוט הזכאים לקבלת התמיכה.

<ענת רפאלי-פלד: זה לא קשור לפנייה, אתם ביקשתם אז קיבלתם את זה.

משה גפני: מאה אחוז.

משה גפני: בקשה מספר 39-001.

<עמרי בן חורין: עמרי בן חורין, אגף תקציבים, משרד האוצר.

<עמרי בן חורין: הפנייה נועדה להעביר עודף של 19,154 - - -

משה גפני: רגע, שנייה.

משה גפני: את נציגת משרד החקלאות?

<ענת רפאלי-פלד: כן.

משה גפני: אני מתנצל, אבל זה מה שהיה צריך לעשות.

משה גפני: אבל אני מבקש - - -

<ענת רפאלי-פלד: צריך להודיע לנו שלא נבוא לדיון.

<טמיר כהן: לא היה צריך להודיע לכם שלא תבואו לדיון.

<טמיר כהן: זה ממש לא נכון.

רחל עזריה: גברתי, זו פעם ראשונה שאת מגיעה לדיון בוועדת הכספים?

<ענת רפאלי-פלד: לא.

רחל עזריה: טוב, זה קורה הרבה פעמים, אין מה לעשות.

משה גפני: הרפרנטית הודיעה רק היום.

<טמיר כהן: הבוקר.

משה גפני: אני רק מבקש את הסכומים לגרעינים ההתיישבותיים.

משה גפני: 39-001, כן.

<עמרי בן חורין: עמרי בן חורין, אגף תקציבים, משרד האוצר.

<עמרי בן חורין: הפנייה נועדה להעביר עודפים בסך של 19,154 אלפי שקלים בסעיף 39.

<עמרי בן חורין: עיקר העודפים נוצרו בתוכנית מינהל וארגון.

<עמרי בן חורין: זה הוצאות בגין התקשרויות שנעשו בסוף שנה: חוזי אחזקה, חנייה, ניקיון, תחזוקה.

<עמרי בן חורין: ופרויקטים שיצאו למכרזים ועדיין לא שולמו באופן מלא, כמו תמחור תדרים, פרויקט המחשוב ופיקוח על הבנק הדואר.

רחל עזריה: אנחנו אוהבים את בנק הדואר.

משה גפני: לא, אל תיסחפי.

משה גפני: טוב.

משה גפני: לא, אנחנו לא מתנגדים לתמחור בנק הדואר.

משה גפני: 39-001 – מי בעד אישור הבקשה?

משה גפני: ירים את ידו.

משה גפני: מי נגד?

משה גפני: מי נמנע?

משה גפני: בעד – פה אחד

משה גפני: הבקשה אושרה.

משה גפני: 54-003 – רשויות פיקוח.

<קריאה: אורי כאן.

<אורי דביר: בעוד דקה תמיר יגיד - - -

משה גפני: רגע, לפני הדקה, מי עכשיו על רשויות הפיקוח?

<אורי דביר: אני.

<אורי דביר: ואני אומר שבעוד דקה תמיר גם יגיב אחרי זה על סעיף 12, על הגמלאות.

משה גפני: טוב.

<אורי דביר: הפנייה ברשות הפיקוח נועדה להעברת עודפים בסך 332 מיליוני שקלים.

<אורי דביר: הסעיף מורכב מעשרה רשויות פיקוח, כאשר עיקר העודפים מועברים לרשות הטבע והגנים ולמינהל התכנון.

<אורי דביר: בדברי ההסבר שלפני

<אורי דביר: כם מפורטים כל הסיבות לעודפים בכל הרשויות, כשיש פה גם את הנציגים, אם אתם רוצים עוד פירוט מרשות ספציפית.

<אורי דביר: אפשר שיסבירו מרט"ן, כי זה רוב העודפים.

משה גפני: רשות הגז הטבעי, מי נמצא?

<ראפת דיבסי: ראפת, אני תקציבן ברשות הגז הטבעי.

<ראפת דיבסי: מרבית העודפים נוצרו בגלל עיכובים שנוצרו בפריסת רשת החלוקה וגררו בביצוע המזומן שלנו בתקציב.

<ראפת דיבסי: ידוע שרשת החלוקה סובלת מאיזושהי בעיה בפריסה, אושר בתקציב המדינה שאושר לאחרונה עוד תקצוב נוסף לפתרון הבעיה וחילוץ רשת החלוקה.

<ראפת דיבסי: וזה אמור לעזור לנו בעמידה באבני הדרך - - -

משה גפני: טוב.

משה גפני: אריאל יוצר מכיר את כל מה שהוא חתם?

משה גפני: הכול?

<אורי דביר: מכיר.

משה גפני: טוב.

משה גפני: מי בעד אישור הבקשה?

משה גפני: ירים את ידו.

משה גפני: מי נגד?

משה גפני: מי נמנע?

משה גפני: בעד – פה אחד

משה גפני: הבקשה אושרה.

משה גפני: לגבי הגמלאות – איזה עמוד זה הגמלאות?

משה גפני: נחזור אחורנית.

משה גפני: עמוד 8 בחוברת.

משה גפני: לגבי הגמלאות, אני שאלתי – בבקשה.

<תמיר כהן: היו"ר, כפי שהבנתי, הסבירו את מהות העודפים, והייתה שאלה רק כמה עודפים הועברו בשנים הקודמות.

<תמיר כהן: אז העודפים המקבילים לעודפים האלה, שזה עודפים שנוצרו בגין הוצאות תפעוליות של מינהלת הגמלאות, הפעילויות השוטפות שלהם, אז בעודפים שנוצרו בשנת הכספים 2015 והועברו בשנת הכספים 2016 מקבילים לאלה בסך של 2.8 מיליון שקל; משנת 2016 לשנת 2017, היינו שנה שעברה – 3.5 מיליון שקל.

משה גפני: למה זה קורה?

<תמיר כהן: כי מינהלת הגמלאות אחראית על כל - - -

משה גפני: כן, אני יודע.

משה גפני: למה התכנון הוא לא מסודר?

<תמיר כהן: פשוט הם אחראים על תקציב בסדר גודל 13–14 מיליארד שקל ועל תשלומים.

<תמיר כהן: וכל פעילות התפעול של המינהלת, כמו כל משרד אחר, יש להן הוצאות תפעוליות שהן חוצות שנה.

<תמיר כהן: ולכן פשוט זה פלוס-מינוס הסכום שעובר משנה לשנה.

משה גפני: אבל זה דבר שקורה כל הזמן?

<תמיר כהן: זה דבר שקורה מדי שנה, זה טכני, בגלל שיש התקשרויות שהן חוצות שנה.

משה גפני: טוב.

משה גפני: על הגמלאות, בקשה מספר 12-001 – מי בעד הבקשה?

משה גפני: ירים את ידו.

משה גפני: מי נגד?

משה גפני: מי נמנע?

משה גפני: בעד – פה אחד

משה גפני: הבקשה אושרה.

משה גפני: עמוד 64 בחוברת, בקשה מספר 37-001.

<עמרי בן חורין: עמרי בן חורין, אגף תקציבים.

<עמרי בן חורין: הפנייה נודה להעביר סכום של 254,699 אלפי שקלים חדשים בסעיף 37.

<עמרי בן חורין: הרוב המוחלט של העודפים נוצר בגין פעולות שיווק שמתבצעות בחו"ל.

<עמרי בן חורין: הן מתבצעות גם ברבעון האחרון של השנה.

<עמרי בן חורין: וגם בגלל שהן מבוצעות דרך לשכת הפרסום הממשלתית וגורמים בחו"ל, והזמן שלוקח מהרגע שזה מחויב ויוצאת הזמנה לפעולת שיווק, לקמפיין, עד הרגע שהקבלה מתקבלת, לוקח הרבה זמן, ולכן נוצרים עודפים.

משה גפני: שאלות?

משה גפני: מי בעד אישור הבקשה 37-001?

משה גפני: ירים את ידו.

משה גפני: מי נגד?

משה גפני: מי נמנע?

משה גפני: בעד – פה אחד

משה גפני: הבקשה אושרה.

משה גפני: אין עוד?

משה גפני: אין העברות?

<טמיר כהן: יש רק את הפירוט - - -

משה גפני: לא, בסדר.

משה גפני: אני עושה הפסקה חמש דקות.

משה גפני: מה נשאר לנו?

משה גפני: יש לנו רוויזיה על הנושא של הגנת הסביבה.

משה גפני: ייקח לי עוד קצת זמן, או שאני אבטל את הרוויזיה או שאני אדבר איתכם או שאני אדבר עם השר.

משה גפני: נראה מה לעשות.

משה גפני: מה עוד נשאר לנו?

<קריאה: רשויות מקומיות.

משה גפני: רשויות מקומיות אני לא מאשר עכשיו.

<טמיר כהן: זהו.

משה גפני: טוב.

משה גפני: אני לא מאשר.

משה גפני: נדבר עם לשכת השר.

משה גפני: אני לא שקוף.

<ששון דקל: אפשר לעשות משהו?

<ששון דקל: להביא פירוט?

משה גפני: לדבר שמה במשרד.

משה גפני: אוקיי, משרד החקלאות, אי אפשר היה, אני מבקש את הסכומים כשזה מגיע לדיון, כשהרפרנטית חוזרת מחו"ל.

משה גפני: תודה רבה, הישיבה נעולה.